23 



delas carries sera mejor. Et la primera garca quel echaren, 

 si la pudieren auer biua, sinon pueden gela echar muerta 

 Mas ha raester que sea muerta de poco Rato por que este 

 avr caliente. Et de que entrare enella dexen le mesar e 

 despues desconbrar la carne, e toman vn poco enlos pechos 5 

 e dan le carne de gallina tanto quanto viere el falconero 

 que lo guardare que se tiene el falcon por etregado Et 

 que aya mejoria delo que come los otros dias. Pero que 

 finque en fanbre. Et si fuere buena deuen le coser los ojos 

 e atar le vn cordel luengo al vn pie e poner la en vn 10 

 canpo e deue tener vn omne el cabo del cordel enla mano 

 Et desque la garca estediere enpie deuen tirar el capirote 

 al falcon e mostrar gela e si quisiere yr a ella deuen le 

 dexar yr, por el cordel el qual tiene cl cabo del .en guisa 

 que faga abrir las alas ala garca Et si por esto quisiere 15 

 yr e trauare della deuen le dar amesar enella e sacarle 

 della dandol a Roer en carne de gallina caliente, e pongal 

 otra vez la garca enel canpo e deue el falcon yr aella. Et 

 si trauare della dexen le pellear con ella e non liege 

 ninguno ael fasta quela aya degollado e despues liege ael 20 

 e ceue le enlos pechos: Pero que non coma mucho dela 

 carne mas denle carne de gallina segun vieren el falconero 

 que cunple. Et si faziendol esto que dicho es non quisiere 

 entrar con ella deuen le atar vna pierna de gallina enlas 

 espaldas entre las alas, Et quando el falcon fuere por trauar 25 

 dela garca carne deuen le tirar por el cordel en guisa que 

 gela de Riben. Et desque trauare dela garca abueltas dela 

 carne deuen le ascender la carne e dexar le mesar enla 

 garca, e despues poner la enel canpo e dexar yr el falcon 

 a ella, e desque trauare della ceuar le e dar le de comer 30 



